
Smije li imam držati ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** prilikom obavljanja teravih-namaza, ili drugih namaza (dobrovoljnih ili obaveznih)?


* 
* 
* 
* 
* 
* 
* 

 
Smije li imam držati Kur’an prilikom obavljanja namaza?

Zahvala pripada Allahu, neka su salavat i selam na Poslanika, ﷺ.,. Nema smetnje da se gleda u ***[Mushaf](https://pitajucene.com/search/mushaf/questions/ "Pretraži pitanja o Mushafu")*** prilikom obavljanja teravih-namaza, jer će na takav način klanjači preslušati cijeli ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***. Također, šerijatski dokazi iz Kur’ana i Sunneta ukazuju na utemeljenost učenja Kur’ana u namazu, a to podrazumijeva učenje iz Mushafa, a i onoga što se zna napamet. Nema smetnje da se klanja gledajući u Mushaf prilikom obavljanja namaza. Aiša, radijAllahu anha, imala je slugu koji ju je predvodio u namazu gledajući u Mushaf tokom ***[ramazana](https://pitajucene.com/search/ramaza/questions/ "Pretraži pitanja o ramazanu")***. (El-Buhari, 1/345)


Ibn Vehb kaže da je Ibn Šihab rekao: „Naši odabrani su tokom ramazana klanjali teravih-namaz gledajući u Mushafe.“ (El-Mudevvene, 1/224)


Imam En-Nevevi kaže: „Ukoliko bi se Kur’an učio iz Mushafa, ***[namaz](https://pitajucene.com/search/Namaz/questions/ "Pretraži pitanja o namazu")*** ne bi bio pokvaren, svejedno poznavao čovjek ono što uči napamet ili ne. Zapravo, to mu je obaveza ukoliko ne poznaje Fatihu. Ukoliko bi ponekada okretao listove Mushafa u namazu, namaz time ne bi bio pokvaren. Ovo je naš pravac i pravac imama Malika, Ebu Jusufa, Muhammeda, Ahmeda. (El-Medžmu’, 4/27)


Kaže Sahnun: “Imam Malik je rekao: „Nema smetnje da imam predvodi ljude u namazu gledajući u Mushaf u toku ramazana obavljajući teravih-namaz.“ Ibnul-Kasim kaže: „To je pokuđeno u ***[farz](https://pitajucene.com/search/Farz/answers/ "Pretraži odgovore za Farz")*** namazu.“ (El-Mudevvene, 1/334)


Oni koji su se usprotivili ovom mišljenju smatraju da je držanje Mushafa i preokretanje stranica u namazu povod za mnogobrojne vanredne pokrete. Međutim, ovakvo protivljenje nije ispravno, jer je potvrđeno da je Vjerovjesnik, ﷺ., klanjao držeći djevojčicu Umamu.“ (El-Buhari, 494; Muslim, 543) Stoga, držanje Mushafa ne može se nikako uzeti većim od držanja djevojčice tokom namaza. Allah najbolje zna.


Odgovorio: Mr. ***[Emir Demir](https://pitajucene.com/search/Emir+Demir/answers/ "Pretražite odgovore od dr. Emir Demir")***


